section_heading: Glazbeni počeci
paragraph_text: Početkom 1964. Johnny Nobles i Valentine Jones odlaze iz sastava, a njih dvojicu zamjenjuju Tony Barbe na ritam gitari i Billy Thorpe na vokalu. Sastav tada mijenja ime i postaju poznati kao 'Billy Thorpe & The Aztecs'. Redovno sviraju u Sydneyu po raznim klubovima i mjestima kao što su Surf City in Kings Cross i The Beach House. Prvi singl objavljuju 1964. godine, na kojemu se nalaze skladbe "Blue Day" a/b "You Don't Love Me", i dolaze na top ljestvice u Sydneyu. Njihov sljedeći singl "Poison Ivy" dolazi na #1 australske nacionalne top ljestvice, gdje se na Top 40 zadržava 16 tjedana. Nakon tog uspjeha, mijenjaju izdavača i potpisuju ugovor s diskografskom kućom 'Australian Parlophone', za koju izdaju nekoliko singlica i svoj prvijenac studijskog albuma. 1965. godine Vince Melouney i Tony Barber odlaze iz sastava i počinju raditi kao dvojac pod imenom 'Vince & Tony two'.